Πάρα πολλές νυχτερίδες
Ο αετός πρέπει να κυνηγήσει τώρα ή θα περιμένει
να μου τελειώσει πρώτα η μπαταρία.
Χαμηλή μπαταρία.
Να το κατεβάσω και να αλλάξω μπαταρία
ή να μείνω και να την εξαντλήσω;
Έλα, κύριε αετέ. Ή τώρα ή ποτέ, φίλε.
Έτοιμοι;
Είμαι ο Μπέρτι. Η δουλειά μου είναι να βιντεοσκοπώ ζώα.
Σπάνια βλέπεις τέτοιο κυνηγητό.
Και την παίρνω στα σοβαρά.
Θέλω να τραβήξω πιγκουίνους.
Και το 'χασα.
Παρά τρίχα.
Θέλω να αφηγηθώ για την άγρια ζωή σε έναν κόσμο που αλλάζει γοργά.
Σαν να άκουσα ένα μεγάλο κρακ!
Αυτές είναι οι περιπέτειές μου.
ΕΠΙΚΕΣ ΠΕΡΙΠΕΤΕΙΕΣ ΜΕ ΤΟΝ ΜΠΕΡΤΙ ΓΚΡΕΓΚΟΡΙ
ΑΓΓΛΙΑ
ΑΦΡΙΚΗ
Κατευθύνομαι στη Ζάμπια,
για να καταγράψω το ισχυρότερο αρπακτικό του αέρα στην Αφρική…
τον στεφαναετό.
Είναι αρκετά δυνατός για να σκοτώσει αντιλόπη κι αρκετά πονηρός
για να βουτήξει μια μαϊμού από δέντρο.
Δεν θα είναι εύκολο να τραβήξω αυτό το αρπακτικό εν δράσει.
Παραμονεύει στο δάσος και κυνηγάει στις σκιές.
Είναι σχεδόν αδύνατον να βρεθείς στο σωστό μέρος όταν σκοτώνει.
Μόνο σε ένα μέρος πηγαίνει σταθερά.
Κάπου σ' αυτό το πάρκο υπάρχει φωλιά. Ψάχνουμε πολύ μεγάλη περιοχή.
Τελικά βρίσκω ένα ίχνος.
Να το δέντρο με τη φωλιά.
Μακάρι να μην είναι σε αχρηστία.
Τότε μπορούμε να καταλάβουμε τι σκαρώνουν.
Αυτή είναι μιάμιση φωλιά στεφαναετού.
Είναι τεράστια.
Απίστευτο, στη μέση, πάνω στα ξυλάκια,
βλέπω ένα μάτι.
Είναι το κεφάλι ενός ενήλικα
κι από το γεγονός ότι κάθεται έτσι στη φωλιά
θεωρώ ότι είναι θηλυκό.
Αυτό δείχνει ότι κάθεται πάνω σε κάτι.
Είτε ένα αβγό είτε ένα μικρό.
Πρέπει να πάω ψηλά για καλύτερη εικόνα. Είμαστε τυχεροί.
Υπάρχει εκεί κοντά ένα ψηλό δέντρο κι είναι τέλειο
για να δεντρόσπιτο.
Έρχεται η πλατφόρμα.
Αν δω τι λεία φέρνει στη φωλιά,
θα καταλάβουμε τη στρατηγική του στο κυνήγι.
Σπίτι μου σπιτάκι μου.
Είναι υπέροχα εδώ μέσα.
Για να δούμε τι έχουμε εδώ.
Έχω τη θηλυκιά στη φωλιά.
Είναι πανέμορφη.
Σηκώνεται.
Τι έχει εκεί;
Βγάζει κάτι κομματάκια και τα προσφέρει χαμηλά στη φωλιά.
Άρα πρέπει να υπάρχει μικρό.
Να το.
Μόλις είδα ένα λευκό κεφαλάκι.
Έχουμε νεογνό!
Πρέπει να είναι λίγων ημερών.
Αυτή η χνουδωτή μπαλίτσα θα γίνει όσο και η μαμά του
μέσα σε τέσσερις μήνες.
Είναι τρελό!
Αυτή είναι η πιο μαγική εικόνα.
Θέλει πολύ φαγητό για να μεγαλώσει τόσο πολύ και γρήγορα.
Ευτυχώς που οι γονείς του είναι τόσο απίστευτοι κυνηγοί.
Πιάνουν πάνω από 130 θηλαστικά τον χρόνο.
Δηλαδή κάπου 500 κιλά κρέας.
Άλλο ένα ενήλικο, άλλο ένα.
Αυτό πρέπει να είναι το αρσενικό.
Κάτι έχει.
Έχει μια μαϊμού.
Μόλις ξέσκισε τη μαϊμού στα δύο!
Το κάνουν όταν είναι πολύ βαριά η λεία για να τη φέρουν στη φωλιά.
Θα φέρει τη μαϊμού στη φωλιά;
Το θηλυκό σίγουρα το θέλει.
Θα πάει και θα την πάρει από αυτόν.
Να την.
"Θα φέρεις το φαΐ, καλέ μου;"
Το πήρε. Το αρσενικό δεν το αφήνει.
Δεν καταλαβαίνω. Θα ξανάρθουν.
Να την.
Νόμιζα ότι το θηλυκό, όταν ανέβηκε στον κορμό,
νόμιζα ότι το αρσενικό θα το άφηνε, αλλά όχι.
Το κράτησε κι είχαν αυτήν την περίεργη πάλη.
Αυτοί οι αετοί είναι πιο ενδιαφέροντες απ' ό,τι νόμιζα.
Αν μπορέσουμε να βάλουμε κάμερα δίπλα στη φωλιά,
θα δούμε περισσότερα.
Μόλις η μαμά φύγει,
θα έχουμε το πολύ 30 λεπτά για να το κάνουμε.
Πρέπει να δουλέψουμε με στρατιωτική ακρίβεια.
-Από δω ο Όλι. Ο μάγος των σχοινιών. -Γεια.
Θα μας ανεβάσει στα δέντρα.
Έχουμε μαζί μας και τον Λέσλι.
Είναι ειδικός στους αετούς κι είναι εδώ για να εξασφαλίσει την ασφάλειά τους.
Είναι ακόμα εδώ.
Η πρώτη πρόκληση είναι να ανεβάσουμε σχοινί στο δέντρο με έναν καταπέλτη.
Μπαίνουμε στον προσωπικό χώρο ενός πανίσχυρου αρπακτικού.
Αν και οι ειδικοί λένε ότι σπάνια επιτίθενται σε ανθρώπους,
παίρνω επιπλέον προληπτικά μέτρα.
Μπορεί να φαίνεται γελοίο,
αλλά οι αετοί κυνηγούν χρησιμοποιώντας τον αιφνιδιασμό.
Τους αρέσει να έρχονται από πίσω. Γι' αυτό…
αν βάλουμε το πρόσωπό μας στην πλάτη,
δεν θα έρθουν από πίσω μας.
Με τα πανίσχυρα νύχια τους, οι αετοί μπορούν να τρυπήσουν
το κρανίο της λείας τους με ένα χτύπημα.
Δεν νομίζω να μας καθησυχάσει η τελευταία ενημέρωση.
Αν σου κάνει τρύπα στο κεφάλι, ρίξε μέσα αυτό.
Μετά βάλε επάνω πολλούς επιδέσμους.
Αν έχει γίνει πολύ χάλια,
άνοιξέ το και ρίξε όλους τους κόκκους στην πληγή.
Κουνήθηκε.
Να ανέβουμε;
Ναι. Συνεχίστε.
Ανεβαίνουμε.
Μας παρακολουθούν.
Είναι στο δέντρο με τη φωλιά στα δεξιά.
Πρέπει να κάνουμε γρήγορα.
Ας το κάνουμε γρήγορα, παιδιά.
Ωραία, είναι πολύ σταθερό.
Κουνήθηκε.
Προσγειώθηκε από πάνω σου στα δεξιά.
Την παρατηρώ συνέχεια.
Θα πάρω αυτό εκεί πέρα.
Σαμ, είσαι εκεί;
Εντάξει, Μπέρτι. Έχω εικόνα.
Μπορείς να στρέψεις την κάμερα; Ναι, κινείται.
Πες μου όταν έχεις πλάνο.
Ωραία, τραβάω τη φωλιά.
Σαμ, ικανοποιημένος;
Ναι, μια χαρά.
Εντάξει, κατεβαίνουμε. Έτοιμος, Όλι;
Είμαι πίσω σου, φίλε.
Πολύ καλά και μέσα στον χρόνο.
Θα γυρίσει στη φωλιά και θα έχουμε φοβερό σόου.
Μαμά και μικρά επανενώνονται.
Θα τα αφήσω ήσυχα να συνηθίσουν την κάμερα.
Θα ελέγξω σε λίγες μέρες.
Αυτό το μέρος μού έχει μάθει ένα πολύτιμο μάθημα.
Η οικογένεια αετών είναι ικανοί δολοφόνοι.
Αλλά κανείς δεν ήξερε από ποιο δέντρο είχε αρπάξει τη μαϊμού ο μπαμπάς.
Είχα ελάχιστες πιθανότητες να δω πραγματικό κυνήγι εδώ.
Όμως υπάρχει ένα άλλο δάσος 320 χλμ. βορειοανατολικά από εδώ…
ΕΘΝΙΚΟ ΠΑΡΚΟ ΚΑΣΑΝΚΑ
…με δέκα εκατομμύρια γεύματα αετών σε πολύ μικρότερη περιοχή.
Δεν θα μπορούσαμε να πάμε καλύτερη ώρα.
Μόλις ξεκινά μια από τις μεγαλύτερες αποδημίες θηλαστικών στη Γη.
Σε κάθε εποχή των βροχών, οι μπεζ νυχτερίδες φρούτων
από όλη την Κεντρική Αμερική συγκεντρώνονται στο Κασάνκα
για να εκμεταλλευτούν την αφθονία φρούτων.
Είναι ένα απίστευτο θέαμα άγριας ζωής
και πήραμε ειδική άδεια πρόσβασης σε έναν πύργο για να βιντεοσκοπήσουμε.
Κοίτα όλες αυτές τις νυχτερίδες.
Έρχονται από κάθε κατεύθυνση.
Είναι τρέλα.
Έχω δει μερικές επικές αποδημίες, αλλά αυτό είναι το κάτι άλλο.
Μας είπαν ότι υπάρχουν δέκα εκατομμύρια νυχτερίδες εδώ.
Νόμιζα ότι είναι υπερβολή. Αλλά είναι απόλυτα πιστευτό.
Δεν είναι ότι σκοτεινιάζει ο ουρανός για μερικά δευτερόλεπτα
καθώς περνάει ένα μεγάλο σμήνος.
Αυτό συνεχίζεται ατελείωτα.
Αν το σκεφτείς πολύ έντονα, πραγματικά καίγεται το μυαλό σου.
Νιώθω τη δόνηση από δυόμισι τόνους νυχτερίδες
που χτυπούν τα φτερά τους.
Αν ήταν πουλιά, θα ήταν αρκετά τρελό.
Όμως αυτές οι σιλουέτες είναι θηλαστικά.
Εκτιμάται ότι μπορούν να φάνε 5.000 τόνους φρούτων κάθε βράδυ.
Οπότε δεν θα μείνουν πολύ.
Μόλις απογυμνώσουν τα δέντρα, θα προχωρήσουν.
Και όταν φύγουν,
πάνε κι οι πιθανότητές μου να τραβήξω έναν αετό να κυνηγά.
Αυτές οι νυχτερίδες κάνουν κούρσα με τον χρόνο.
Τα ασφαλέστερα μέρη στο δάσος τα πιάνουν γρήγορα.
Όταν βγαίνει ο ήλιος, οι πεινασμένοι αετοί αρχίζουν το κυνήγι.
Είναι εκπληκτικό.
Πόσα ζώα…
σε ένα μόνο οπτικό πεδίο.
Λέω ένα οπτικό πεδίο, αλλά είναι παντού.
Γεμίζουν τον ουρανό.
Κι έτσι που τα φτερά τους λαμπυρίζουν στο πρωινό φως.
Δεν έχω τις σωστές λέξεις για να το περιγράψω
πέρα από το να κοιτάζω.
Αν είσαι στεφαναετός, γιατί να μπεις στον κόπο
να κυνηγάς μαϊμούδες όταν έχεις τόση τροφή σε ένα μέρος;
Σίγουρα θα παραμονεύουν να κουρνιάσουν οι νυχτερίδες
και θα κάνω το ίδιο.
Ώρα να βάλω το σχέδιο μπροστά.
Να ο Σαμ. Μπορώ να δω…
και τον άλλο εικονολήπτη, τον Σαμ.
Έχω τον Σαμ να με βοηθήσει να γυρίσουμε το κυνήγι.
Θα δουλεύουμε από διαφορετικούς πύργους
στις απέναντι άκρες του δάσους των νυχτερίδων.
Με τον πανίσχυρο φακό του, ο Σαμ είναι κορυφαίος εντοπιστής.
Κι αν ανέβει ψηλά ο αετός, θα χρησιμοποιήσω το ντρόουν.
Ξημέρωσε πριν μια ώρα κι οι περισσότερες νυχτερίδες
έχουν ήδη κουρνιάσει.
Τώρα είναι το παιχνίδι της αναμονής.
Μπέρτι, μ' ακούς;
Λέγε.
Υπάρχει ένας πολεμαετός μπροστά μου στο νεκρό δέντρο.
Εντάξει. Ευχαριστώ.
Επιτέλους!
Το 'χω.
Είναι φοβερός.
Δεν ήρθαμε για αυτό το είδος,
αλλά αυτός είναι ο μεγαλύτερος αετός της Αφρικής.
Μπες μέσα.
Έχει κουρνιάσει όμορφα στο νεκρό δέντρο
πάνω από όλες τις νυχτερίδες.
Αυτοί οι αετοί τρώνε τα πάντα, από φίδι μέχρι τσακάλι.
Αυτός σίγουρα θέλει νυχτερίδες για πρωινό.
Σαμ, είσαι εκεί;
Ναι, ελήφθη.
Φίλε, έχω δύο ψαραετούς στα 200 μέτρα,
λίγο στα δεξιά σου.
Ναι, βλέπω.
Δύσκολα τον βλέπω. Ίσα που τον ξεχωρίζω.
Κάθεται ένα μέτρο περίπου πάνω από μια ομάδα νυχτερίδες.
Κοιτάζει συνέχεια κάτω σαν να θέλει να αρπάξει μία.
Οι νυχτερίδες είναι σαν τεράστιος μαγνήτης για αετούς.
Βλέπω κι έναν έφηβο ψαραετό πάνω από τον ενήλικο.
Έχουν μαζευτεί όλοι οι αετοί εδώ.
Μισό. Ο πολεμαετός είναι ακόμα εκεί, σωστά;
Αυτός στο δέντρο.
Ναι, ακριβώς. Είναι τέρμα άκρη.
Ελήφθη.
Ωραία. Έχω ένα πουλί ψηλά στον ουρανό.
Είναι άλλος αετός.
Βλέπεις τα φτερά, είναι κοντά αλλά ογκώδη.
Η ουρά είναι μακριά κι έχει ρίγες.
Πέσαμε διάνα, γι' αυτό ήρθαμε εδώ.
Σαμ, με ακούς;
Ναι, Μπέρτι.
Έχω έναν στεφαναετό.
Στο μισό της απόστασης ανάμεσά μας πάνω στο φουντωτό δέντρο
με τη νεκρή κορυφή.
Ναι, τον βλέπω.
Οι στεφαναετοί είναι οι λεοπαρδάλεις των αετών.
Είναι μικροί αλλά πανίσχυροι.
Υπάρχει ένταση.
Έχω τον στεφαναετό έτοιμο για κυνήγι. Ο Σαμ κι εγώ έχουμε καλή γωνία.
Έλα.
Ωραία, έρχεται.
Πετάει ανιχνευτικά πάνω από τα δέντρα! Είναι πολύ κοντά!
Θα αρπάξει μία!
Πού πήγες;
Άρπαξε μία.
Μου εμποδίζουν τη θέα τα δέντρα.
Έχασα το άρπαγμα.
Είναι μια μηχανή που σκοτώνει από αέρος.
Και το χειρότερο…
Τώρα ξεσπάει!
Είμαι σίγουρος ότι μου είχαν πει
πως αν έχει κεραυνούς, δεν πρέπει να είσαι συνδεμένος
σε πολύ ψηλό μεταλλικό αντικείμενο.
Οι καταιγίδες εδώ είναι τρομερές.
Μου αρέσει να τραβάω ωραία πράγματα, αλλά όχι να πεθάνω.
Οι νυχτερίδες έχουν αράξει.
Αφού έφαγε, ο αετός δεν θα κυνηγήσει πάλι σύντομα.
Θα προσπαθήσουμε πάλι αύριο.
Δεν υπάρχουν πολλά μέρη στον κόσμο όπου ένα θέαμα άγριας ζωής
τέτοιου μεγέθους συμβαίνει κάθε μέρα λες κι είναι προγραμματισμένο.
Οι πρώτες νυχτερίδες επέστρεψαν για να κουρνιάσουν στις 5:15 π.μ.
Ακολούθησαν στο επόμενο μισάωρο άλλα δέκα εκατομμύρια περίπου.
Είναι εκπληκτικό άμα σκεφτείς ότι βγήκαν σε μια επική νυχτερινή περιπέτεια
αναζητώντας φρούτα.
Κοιτάξτε τες. Φοβερή σκηνή.
Θα μπορούσα να τραβάω για πάντα.
Χαμηλή μπαταρία.
Πρέπει να θυμάμαι να κάνω οικονομία στις μπαταρίες
για τους αετούς.
Μπέρτι, ακούς;
Ναι, λέγε.
-Εντόπισα πολεμαετό. -Ευχαριστώ.
Πάμε.
Ο απώτατος στόχος μου είναι να τραβήξω στεφαναετό να κυνηγάει από ψηλά.
Αλλά το ντρόουν δεν έχει δυνατό ζουμ.
Έτσι, ο εντοπισμός του αετού είναι δύσκολος.
Βασίζομαι στον Σαμ και σε εντοπιστές όπως ο Ράστιν για καθοδήγηση.
Είναι στην κορυφή του δέντρου;
Ένας επάνω, νομίζω ότι είναι σ' ένα από τα καμένα δέντρα.
Υπάρχει ένα δέντρο πίσω.
Βλέπεις άλλο ένα δέντρο πίσω. Εκεί κάθεται.
Εντάξει, τον βρήκα.
Είναι πολύ δύσκολο να προβλέψεις πού θα πάει.
Έτσι παίρνω θέση για να είμαι πάνω από τον ώμο του αετού.
Για να βλέπω αυτό που βλέπει.
Και προσπαθώ να είμαι σε σωστή θέση
για όταν απογειωθεί να αρπάξει τη νυχτερίδα.
Αυτή η αναμονή, όμως, μου τρώει μπαταρία.
Όλο και κάποια νυχτερίδα φτερουγίζει, αλλά οι περισσότερες είναι κάτω.
Έλα, κύριε πολεμαετέ.
Οι πολεμαετοί έχουν διαφορετική στρατηγική στο κυνήγι από τους στεφαναετούς,
αλλά όποιον και να τραβήξεις είναι τρέλα.
Φοβερή θέα να είσαι πάνω από τον ώμο του.
Οι νυχτερίδες πετάνε μπροστά του.
Ώρα για πρωινό.
Έλα, κύριε αετέ.
Ωραία, έφυγε.
Βρες έναν στόχο!
Νομίζω ότι δεν επιτρέπεται να πάρεις αυτήν τη λήψη
πολύ πάνω από το δάσος, να πετάς μαζί με τους αετούς.
Να τος! Μια νυχτερίδα μπροστά του!
Την έπιασε!
Το έκανε να φαίνεται παιχνιδάκι.
Χαμηλή μπαταρία.
Το ντρόουν ξέμεινε.
Θα κάνουμε τη γρηγορότερη φόρτιση της ζωής μας.
Ετοιμοπόλεμος.
Το σύστημα προσγείωσης κατέβηκε.
Σαμ, είμαι στο έδαφος. Φώναξε αν πηδήξει.
Ο αετός είναι σε νεκρό δέντρο, στην άλλη άκρη του δάσους,
πολύ κοντά στη θέση του Σαμ.
Πρέπει να απογειωθώ το συντομότερο
και να φτάσω εκεί.
Να κάνουμε τους ελέγχους.
Είναι ακόμα στο ίδιο δέντρο;
Νομίζω ότι υπάρχει κι άλλος. Φέρεται πολύ περίεργα.
Πάμε.
Ένας νεαρός ψαραετός.
Μου δίνεις οδηγίες;
Συνέχισε για άλλα 100 μέτρα περίπου.
Εντάξει. Ελήφθη.
Είμαι παράλληλα με τον ψαραετό.
Κάθισε ακριβώς πάνω από τον πολεμαετό
με τη νυχτερίδα που ανοίγει τα φτερά.
Είναι απίθανο!
Απλώνει τα φτερά του σαν προστατευτική ασπίδα.
Κοιτάζει ψηλά τον ψαραετό.
"Όχι, το φαγητό είναι δικό μου".
Πολύ γενναίος ψαραετός.
Οι πολεμαετοί είναι μεγάλοι και δυνατοί,
κι αυτός δεν θέλει να χάσει το γεύμα του.
Νομίζω ότι το πήρε το μήνυμα.
Περίεργο στιλ, είναι σαν να λέει
"Δεν κυνηγάω πολύ καλά.
"Αλλά σε είδα να βουτάς τη νυχτερίδα κι ήρθα για δωρεάν γεύμα".
Το ντρόουν έπιασε μια σπάνια συμπεριφορά.
Έχω αρχίσει να διαμορφώνω εικόνα λειτουργίας αυτού του δάσους νυχτερίδων
και τι κάνει τους αετούς να τις κυνηγούν.
Αυτό που βρίσκω παράξενο με τις νυχτερίδες
είναι ότι αφού κούρνιασαν στην ασφάλεια των δέντρων
μερικές φορές πετάγονται στον αέρα.
Και τότε εφορμούν οι αετοί και πιάνουν μία.
Γιατί να αφήσεις την ασφάλεια των δέντρων και να μπεις σε κίνδυνο;
Αν το μάθω, θα με βοηθήσει να αποφασίσω πού και πότε
να σηκώσω το ντρόουν.
Κάτι πρέπει να συμβαίνει στο δάσος που δεν το ξέρουμε.
Ο μόνος τρόπος για να το μάθουμε
είναι να βάλουμε κάμερες στο δάσος.
Ακούγεται απλό, αλλά πρέπει να γίνει αφού σκοτεινιάσει,
όταν τρώνε οι νυχτερίδες.
Προφανώς, υπάρχουν φίδια και κροκόδειλοι.
Ωραία που θα περάσουμε απόψε.
Είναι μια ώρα περπάτημα και αποδεικνύεται
ότι τα επικίνδυνα ερπετά δεν είναι ο μόνος κίνδυνος.
Υπάρχουν στρατοί από μυρμήγκια.
Να ένα.
-Έλα, φίλε. Θεέ μου. -Κοίτα εδώ.
Κι όταν δεν μας δαγκώνουν τα ζουζούνια…
Ήρθε καταιγίδα, σαν να μην έφταναν όλα τα άλλα,
κι ανέβηκε το επίπεδο κινδύνου.
-Έρχεται βροχή. -Και άνεμος.
Ναι, άνεμος.
Τελικά τοποθετούνται οι κάμερες.
Με λίγη τύχη, θα μας δείξουν τι τις πιάνει τις νυχτερίδες.
Αν προβλέψω πού και πότε συμβαίνει,
θα βοηθήσει με την αποστολή μας.
Εντάξει. Όλα καλά στα ψηλά.
Μπράβο, παιδιά.
Αυτό που θεώρησα μια γρήγορη δουλειά,
μας πήρε όλη νύχτα.
Όταν τελειώσαμε, ήρθαν πάλι οι νυχτερίδες.
Κάνουν το μέρος να μοιάζει άγριο και αρχέγονο,
κάτι σαν το Jurassic Park.
Καμία σχέση.
Από ψηλά, είδα πόσο εύθραυστο είναι αυτό το μέρος.
Αν και το πάρκο και η φωλιά των νυχτερίδων είναι προστατευμένα,
η γύρω ζώνη βρίσκεται σε μεγάλο κίνδυνο.
Τεράστιες δασικές εκτάσεις έχουν ήδη χαθεί
για παράνομη βιομηχανική γεωργία.
Λιγότερο δάσος σημαίνει λιγότερα φρούτα. Λιγότερα φρούτα, λιγότερες νυχτερίδες.
Κι αν σταματήσουν να έρχονται νυχτερίδες, είναι άσχημα τα νέα για τους αετούς.
Έλα. Δώσε μου εικόνα.
Δώσε μου μια εικόνα.
Είμαστε μέσα στην αποικία των νυχτερίδων.
Έχουν φωλιάσει γύρω από την κάμερα.
Συγγνώμη, αλλά όποιος βρίσκει ανατριχιαστικές τις νυχτερίδες
πρέπει να τις δει από πιο κοντά.
Βλέπεις ότι έχουν προσωπικότητα,
είναι ξεχωριστά άτομα και…
τα προσωπάκια τους μοιάζουν με αλεπουδίτσες ή σκυλάκια.
Ενώ τραβάω τις νυχτερίδες, ο Σαμ ψάχνει για αετούς.
Φαίνεται ότι μας παρακολουθούν.
Ο παλιόφιλος, ο πολεμαετός.
Φώναξε μόλις απογειωθεί.
Ελήφθη. Εντάξει.
Υπάρχει ελάχιστη κίνηση στις νυχτερίδες.
Βλέπουμε νυχτερίδες να κάνουν παρέα με τους φίλους τους.
Ξέρει ο αετός κάτι που δεν ξέρουμε;
Αυτές οι δύο τσακώνονται.
Η ζωή των νυχτερίδων δεν είναι τόσο αγαπησιάρικη όσο νόμιζα.
Γίνονται πολλοί τσακωμοί.
Είναι πολύ ενδιαφέρον ότι πότε-πότε
γίνεται τσακωμός ανάμεσα σε δύο κοντινές κοιμισμένες νυχτερίδες
κι αυτές οι κοιμισμένες κοψοχολιάζονται.
Κοιτάξτε!
Αυτό περιμέναμε, να κοψοχολιαστούν.
Ανέβηκαν στον ουρανό. Είναι στον κόσμο του πολεμαετού.
Να τος. Απογειώνεται. Έφυγε.
Είναι τρελό! Τον βλέπω από την κάμερα.
Έπιασε μία!
Λύσαμε το μυστήριο των τρομαγμένων νυχτερίδων.
Το δώρο μας ήταν η λήψη του πολεμαετού.
Δεν περίμενα να το δω αυτό σήμερα.
Με δέκα εκατομμύρια νυχτερίδες εδώ, μπορεί να ξεσπάσει καβγάς παντού.
Κάτι τόσο τυχαίο δεν θα βοηθήσει να τραβήξουμε το κυνήγι του στεφαναετού.
Πρέπει να σταχυολογήσω κι άλλες πληροφορίες από τα ίδια τα πουλιά.
Ώρα να πάμε στη φωλιά μας.
Ενώ τακτοποιούμαι εκεί…
Σαν να φυσάει λίγο.
…ο Σαμ θα χειριστεί την κάμερα από το έδαφος.
Σαμ, είναι πολύ κοντά στην κάμερα.
Ναι, δεν θα μπορούσε να είναι σε καλύτερο μέρος.
Σαν να βρίσκεται μέσα στη φωλιά.
Φοβερό.
Τώρα θα δούμε από κοντά τι κάνει τους αετούς
να γίνονται νίντζα.
Τα διάστικτα φτερά τούς βοηθούν να εναρμονίζονται
με το παιχνίδισμα του φωτός στο δάσος.
Σαν να έχεις έναν αόρατο μανδύα.
Με το γαμψό ράμφος του σχίζει τη λεία σε κομματάκια για τα μικρά.
Το μάτι σε όλο το πλάνο.
Αετίσιο μάτι. Δεν χρειάζονται λόγια.
Έχετε δει πόσο μεγάλο φρύδι έχουν;
Τεράστιο. Πολύ πυκνό, σαν συνοφρυωμένος καβγατζής.
Είναι μοναδικό στους στεφαναετούς,
επειδή κυνηγούν κάτω από τις φυλλωσιές στη χαμηλή βλάστηση.
Τους προσφέρει καλή προστασία,
όταν κρύβονται στους θάμνους κυνηγώντας μια μαϊμού.
Ωραία λήψη του πίσω νυχιού.
Θεέ μου, είναι τεράστιο.
Ναι, το πίσω νύχι του είναι μεγαλύτερο από δόντι λιονταριού.
Έτσι είναι το μεγαλύτερο φυσικό όπλο στην Αφρική.
Μη στέκεσαι πάνω στα παιδιά με τα μεγάλα σου μαχαίρια, μαμά.
Δεν θα ήθελα να είμαι μικρή μαϊμού εδώ.
Φωνάζει.
Γιατί φωνάζει;
Από πάνω είναι ένας βούκερος.
Μεγάλος βούκερος, δεν θα της αρέσει.
Συνήθως τρώνε φρούτα, αλλά μασουλάνε κι ένα αετόπουλο
ευκαιρίας δοθείσης.
Φοβερό, κοίτα την.
Πέρασε ο βούκερος κι αυτή κυριολεκτικά φέρμαρε.
Σηκώθηκαν τα φτερά της κεφαλής της!
Γι' αυτό λέγονται στεφαναετοί.
Είναι αυτόματη αντίδραση, σαν θυμωμένο, βλοσυρό ή θανατηφόρο βλέμμα.
Μόλις φύγει ο κίνδυνος, τα φτερά κάθονται πάλι.
Και τώρα εντόπισε κάτι στα δεξιά.
Έχουμε κι άλλους επισκέπτες, μαϊμούδες Malbrouck.
Οι μαϊμούδες είναι στο έδαφος και στα δέντρα,
πίσω από τα δεξιά μου.
Αν δεν είναι μικρές μαϊμούδες, έχουν σχεδόν το διπλάσιο βάρος από αυτήν.
Το θηλυκό δείχνει ανήσυχο.
Ίσως να δούμε λίγη δράση εδώ.
Θα του επιτεθεί. Να την.
Αμάν!
Δεν την έχουμε ξαναδεί να φεύγει τόσο γρήγορα και χαμηλά στους θάμνους.
Το μικρό ξεσήκωσε τον κόσμο.
Κραυγές πανικού από τις μαϊμούδες.
Σίγουρα έχει φασαρία στη ζούγκλα.
Να την, έρχεται.
Μιλάμε για μεγάλη μαϊμού.
Σαν να έφερε το μεγαλύτερο γεύμα όλων των εποχών.
Το μικρούλι θα φάει καλά.
Έχει λαχανιάσει. Είναι εξουθενωμένη.
Δεν είναι να απορείς.
Πάλεψε μαζί της, τη σκότωσε, την τεμάχισε και την έφερε πετώντας.
Οι μαϊμούδες είναι έξυπνα, κοινωνικά θηλαστικά,
άρα θα αντιμετώπισε κι άλλες θυμωμένες μαϊμούδες.
Είναι πραγματικός θρύλος. Χαίρομαι γι' αυτήν.
Μου έμαθε πάρα πολλά.
Το ανεβοκατέβασμα του κεφαλιού όταν εστιάζει στη λεία.
Η μικρή κίνηση πριν εφορμήσει.
Ο τρόπος που στριφογυρίζει στον αέρα σαν μαχητικό αεροσκάφος.
Το ίδιο θα γίνει με τους στεφαναετούς στο δάσος με τις νυχτερίδες.
Επιστρέφω εκεί με νέο σχέδιο.
Πάμε.
Ο Σαμ στήνει τον μακρύ φακό.
Αλλά αυτό που καθορίζει την αποστολή του
είναι η βιντεοσκόπηση της εφόρμησης του στεφαναετού.
Τελικά, το ντρόουν είναι η Αχίλλειος πτέρνα μου.
Τρώει τις μπαταρίες περιορίζοντας κάθε πτήση
σε λιγότερο από 20 λεπτά.
Για να μεγιστοποιήσω τις πιθανότητες να γυρίσω το κυνήγι,
δεν θα προσπαθήσω να ψάξω στεφαναετό μέχρι να ξαφνιαστούν οι νυχτερίδες.
Αντί να κινούμαι από πάνω, θα περιμένω.
Αν ανέβουν οι νυχτερίδες, θα απογειωθώ
κι ελπίζω να πιάσω τη στιγμή.
Τι μπορεί να στραβώσει;
Τώρα οι περισσότερες νυχτερίδες
μένουν κρυμμένες στη βλάστηση.
Μάλλον οι νυχτερίδες πρέπει να μείνουν ψύχραιμες.
Αυτό θα έκανα αν ήμουν νυχτερίδα.
Αρκετές απογειώνονται τώρα.
Εντάξει. Απογειώνομαι.
Έλα, γρήγορα!
Είναι τρελό. Αυτό το κύμα πανικού
επεκτάθηκε σε όλη την αποικία και πετάγονται όλες στον αέρα.
Θέλω τον αετό, για να τελειώσω πριν τελειώσει η μπαταρία
κι επιστρέψω στην πατρίδα.
Με το μαλακό.
Τι προσγειώθηκε; Είναι πιο κάτω από το ντρόουν.
Οι θεοί των αετών άκουσαν τις προσευχές μου.
Έχουμε στεφαναετό.
Σαμ, κοίτα το ντρόουν.
Προσπαθώ να το εντοπίσω.
Έχω δει πόσο γρήγορα κυνηγάνε κι έχω στηθεί στο μόνιτορ.
Δεν βλέπω το ντρόουν.
Το δέντρο όπου βρίσκεται γέρνει στα αριστερά.
Όχι, το βλέπω.
Τέλεια, καλή τύχη, φίλε.
Έχω ενθουσιαστεί.
Είναι πολύ δύσκολο να ακολουθήσεις αυτά τα πουλιά. Θα ήταν κακή στιγμή
να χτυπήσεις το δέντρο.
Θα μείνω μακριά μέχρι να αποφασίσει να κυνηγήσει.
Έλα, φιλαράκο.
Βούτα μία.
Η μπαταρία δεν θα αντέξει πολύ. Έλα!
Κοίτα πόσες νυχτερίδες.
Φαίνεται ότι έχει εστιάσει.
Το κεφάλι ανεβοκατεβαίνει για να βρει στόχο.
Χαμηλή μπαταρία.
"Θα επιτεθεί στα επόμενα τέσσερα λεπτά;"
είναι το ερώτημα.
Πάμε.
Δύο λεπτά για να κυνηγήσεις, κύριε αετέ.
Έλα. Τόσες νυχτερίδες έχει γύρω του.
Τριάντα δεύτερα.
Ή τώρα ή ποτέ, φίλε.
Το κεφάλι του κουνιέται.
Σίγουρα θα επιτεθεί!
Στις νυχτερίδες!
Έπιασε μία! Την έπιασε! Ναι!
Τον έχασα πίσω από το δέντρο.
Τον παρακολουθεί κανείς;
Να τος, πετάει αριστερά προς τα δεξιά.
Είναι απίστευτο.
Το αεροσκάφος θα πάει στην έδρα του σε δέκα δεύτερα.
Τα τελευταία λεπτά είχαν ένταση.
Οι νυχτερίδες τρόμαξαν και μετά το ντρόουν είχε χαμηλή μπαταρία,
συνηθισμένα πράγματα.
Έπρεπε να αποφασίσω, να γυρίσω ή να συνεχίσω;
Μετά επιτέθηκε κι είδα ότι έπιασε τη νυχτερίδα.
Και μόνο να δεις έναν στεφαναετό είναι απίστευτο θέαμα.
Δεν περίμενα ότι θα τον πετύχουμε να κυνηγάει νυχτερίδα.
Φανταστικό.
Ενώ τα λιοντάρια είναι οι κορυφαίοι κυνηγοί στην ξηρά,
σίγουρα οι στεφαναετοί κυριαρχούν στον αέρα.
Τι κυνηγός.
ΕΝΗΜΕΡΩΣΗ…
Μετά από αυτό το βίντεο, μάθαμε καλά νέα.
Ένας δικαστής στη Ζάμπια εκδίκασε ασφαλιστικά μέτρα
σταματώντας δύο εταιρείες από την υλοτόμηση
στις παρυφές του Εθνικού Δρυμού.
Ένα μικρό αλλά ζωτικής σημασίας βήμα στη μακρόχρονη μάχη
για να σωθεί η άγρια ζωή στον Κασάνκα.
Υποτιτλισμός: Katerina Koloka